11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 106 της 13/18 Μαρτ. 1991 (ΦΕΚ Α΄ 45) Σύσταση Γενικής Διεύθυνσης στο Ταμείο Νομικών. ΄Εχοντας υπόψη: 1.Τις διατάξεις: α)του άρθρ. 78 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α΄/1990). β)του Π.Δ. 415/1988 «Οργανισμός του Ταμείου Νομικών» (ΦΕΚ 194/Α΄/30.8.1988). 2.Την αριθ. 60/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, και Υγείας, Πρόνοιας και Κοινωνικών Ασφαλίσεων, αποφασίζουμε: Σύσταση Υπηρεσίας ΄Αρθρο μόνο.-1.Στο Ταμείο Νομικών συνιστάται Γενική Διεύθυνση, που συγκροτείται από τις εξής υπηρεσίες:α)Δ/νση Ασφαλίσεως, β)Δ/νση Παροχών, γ)Δ/νση Διοικητικού και Οικονομικού και δ)Γραφείο Νομικών Υποθέσεων. Σκοπός της Γενικής Διεύθυνσης είναι ο σχεδιασμός και συντονισμός των δραστηριοτήτων των επί μέρους υπηρεσιακών μονάδων του Ταμείου, ως και η παρακολούθηση και αξιολόγηση της λειτουργίας αυτών για την εφαρμογή της Κυβερνητικής Πολιτικής στο χώρο της ευθύνης της. 2.Της Γενικής Διεύθυνσης προΐσταται Γενικός Διευθυντής μόνιμος υπάλληλος του Ταμείου της κατηγορίας ΠΕ του Κλάδου ΠΕ Διοικητικού-Οικονομικού, που επιλέγεται και τοποθετείται σύμφωνα με τις διατάξεις του άρθρ. 78 του Νόμ. 1892/1990 (ΦΕΚ 101/Α΄/1990). 3.΄Εργο του Γενικού Διευθυντή είναι αυτό, που καθορίζεται από τις διατάξεις των παρ. 2 και 3 του άρθρ. 78 του Νόμ. 1892/1990. (Μετά τη σελ. 124(α) Σελ. 125 Τεύχος ΙΒ-11-3 Σελ. 73 Οργανισμός Ταμείου Νομικών 39.Γ.δ.11 